Γεγονότα Ιουνίου 2017

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιούνιο του 2017, συνοδευόμενα από τις πηγές μέσω των οποίων μεταδόθηκαν. 

## 1 Ιουνίου
;Διεθνείς σχέσεις
*Ο πρόεδρος των ΗΠΑ Ντόναλντ Τραμπ επιβεβαιώνει ότι η χώρα του θα αποχωρήσει από τη Συμφωνία του Παρισιού για το Κλίμα του 2015. (The Guardian)
*Συναντώνται τα μέλη της μυστικής Λέσχης Μπίλντεμπεργκ στο Σαντιγί της Βιρτζίνιας για το ετήσιο συνέδριό τους. (BBC)

;Δυστυχήματα και καταστροφές
*Από τη σύγκρουση 2 αμαξοστοιχιών σε σταθμό κοντά στο Γιοχάνεσμπουργκ σκοτώνεται τουλάχιστον 1 άτομο και περισσότερα από 100 τραυματίζονται. (in.gr)

## 2 Ιουνίου
;Υγεία
*Πεθαίνουν από σήψη και από τοξικότητα 15 παιδιά στο Νότιο Σουδάν, λόγω του ότι μολύνθηκαν από εμβόλια που έκαναν κατά την εκστρατεία εμβολιασμού για την ιλαρά. Σε μία περίπτωση χρησιμοποιήθηκε μία μόνο σύριγγα για τον εμβολιασμό πολλών μικρών παιδιών, χωρίς να καταψυχθεί. (AP μέσω NBC News)

;Διεθνείς σχέσεις
*Εκλογές για το Συμβούλιο Ασφαλείας των Ηνωμένων Εθνών το 2017:
**Η Ακτή Ελεφαντοστού, η Ισημερινή Γουινέα, το Κουβέιτ, το Περού και η Πολωνία εκλέγονται για διετή θητεία (που αρχίζει την 1η Ιανουαρίου 2018) στο Συμβούλιο Ασφαλείας των Ηνωμένων Εθνών.(''Channel News Asia'') 
*Ως αποτέλεσμα των συνεχόμενων πυραυλικών δοκιμών από την ασιατική χώρα, το Συμβούλιο Ασφαλείας των Ηνωμένων Εθνών παρατείνει τις κυρώσεις εναντίον της Βόρειας Κορέας. (Reuters)
*Η Ρωσία αίρει μερικές από τις εμπορικές κυρώσεις που είχαν επιβληθεί εναντίον της Τουρκίας το 2015. (''Daily Sabah'') (BBC)

;Νόμος και έγκλημα
*Επίθεση σε καζίνο στη Μανίλα (2017):
**Στις Φιλιππίνες, σκοτώνονται 38 άτομα και άλλα 70 τραυματίζονται από πυρκαγιά σε καζίνο στη Μανίλα. (Capital.gr)
**Ο δράστης αυτοκτόνησε. (CNN)
**Το ΙΚΙΛ αναλαμβάνει την ευθύνη για την επίθεση, όμως οι αρχές επιμένουν ότι το συμβάν δεν σχετίζεται με την τρομοκρατία. (Reuters)

;Πολιτική και εκλογές
*Ο Λίο Βαράντκαρ γίνεται ο νέος αρχηγός του κόμματος Fine Gael, κερδίζοντας τις εσωκομματικές εκλογές με 51 ψήφους από τις συνολικά 73 και πρόκειται να γίνει ο επόμενος Taoiseach (πρωθυπουργός). Θα είναι ο νεότερος σε ηλικία και ο πρώτος ανοικτά ομοφυλόφιλος που γίνεται πρωθυπουργός και ο πρώτος με καταγωγή κατά το ήμισυ από την Ινδία (μιγάς). (Η Εφημερίδα των Συντακτών) 

;Επιστήμη και τεχνολογία
*Δορυφόροι του Δία:
**Δύο από τους δορυφόρους του πλανήτη Δία, ο S/2003 J 18 και ο S/2011 J 2 αποκαλύπτονται και ανακαλύπτεται ένας μικρός εξωτερικός δορυφόρος 1,5 χλμ. (S/2016 J 1). Είναι η πρώτη ανακάλυψη δορυφόρου σε μεγάλο πλανήτη τα τελευταία 6 χρόνια. (Minor Planet Center)

## 3 Ιουνίου
;Πόλεμος και επιθέσεις
*Το υπουργείο Εσωτερικών του Αφγανιστάν ανακοινώνει ότι σε τρεις εκρήξεις στη διάρκεια κηδείας που παρακολουθούσαν βουλευτές στην Καμπούλ σκοτώθηκαν τουλάχιστον 7 άνθρωποι και άλλοι 119 τραυματίστηκαν. (''The Guardian'')
*Τρομοκρατική επίθεση στο Λονδίνο τον Ιούνιο του 2017
**Βαν παρασέρνει πεζούς στη Γέφυρα του Λονδίνου. Στη συνέχεια, οι επιβάτες του εγκαταλείπουν το όχημα και επιδίδονται σε όργιο επιθέσεων με μαχαίρι στην Borough Market, για να εκτελεστούν τελικά από τα πυρά των ανδρών της Σκότλαντ Γιαρντ. Οι νεκροί πολίτες ανέρχονται σε 6. (BBC) (CBC)

;Καταστροφές και δυστυχήματα
*Πανικός στο Τορίνο το 2017
**Περισσότεροι από 1.500 άνθρωποι τραυματίζονται σε πανικό μεταξύ οπαδών της Γιουβέντους που παρακολουθούσαν τον τελικό του ΟΥΕΦΑ Τσάμπιονς Λιγκ στην Πλατεία Σαν Κάρλο στο Τορίνο της Ιταλίας. (BNO News) (AFP)

;Πολιτική και εκλογές
*Γενικές εκλογές στο Λεσότο (2017)
**Οι ψηφοφόροι στο Λεσότο προσέρχονται στις κάλπες για τις βουλευτικές εκλογές.(Al Jazeera)
*Γενικές εκλογές στη Μάλτα (2017)
**Στη Μάλτα διεξάγονται πρόωρες βουλευτικές εκλογές, με τον πρωθυπουργό Τζόζεφ Μούσκατ και τους Εργατικούς να αναμετρώνται με το κόμμα Φόρτσα Νατζιονάλι του Σάιμον Μπούσιτιλ. (Reuters)

;Αθλητισμός
*Τελικός ΟΥΕΦΑ Τσάμπιονς Λιγκ (2017)
**Στο ποδόσφαιρο συλλόγων, η Ρεάλ Μαδρίτης κατακτά τον 12ο τίτλο της, με τη νίκη της στον τελικό επί της Γιουβέντους με 4–1. Η ισπανική ομάδα γίνεται η πρώτη ομάδα που κερδίζει συνεχόμενο τίτλο από τότε που η διοργάνωση ονομάστηκε Champions League. (Reuters)

## 4 Ιουνίου
;Πόλεμος και επιθέσεις
*Επιθέσεις στο Λονδίνο
**Τις πρωινές ώρες της Κυριακής ακούγονται εκρήξεις γύρω από τη Γέφυρα του Λονδίνου, οι οποίες πιστεύεται ότι είναι ελεγχόμενες εκρήξεις που προκάλεσε η αστυνομία. (''Metro'')
**Ο αριθμός των νεκρών από τις επιθέσεις είναι 7 και των τραυματιών ανέρχεται στους 48. Οι αρχές αναφέρουν ότι και οι 3 δράστες σκοτώθηκαν από την αστυνομία. (''The Washington Post''), (AP) (BBC)
*Εμφύλιος πόλεμος στη Συρία
**Οι Συριακές Δημοκρατικές Δυνάμεις που είναι υπό αμερικανική υποστήριξη (SDF) αποκτούν τον έλεγχο του Φράγματος Μπάαθ στον Ευφράτη και το μετονομάζουν σε "Φράγμα της Ελευθερίας".(Reuters)

;Τέχνες και πολιτισμός
*One Love Manchester
**Η φιλανθρωπική συναυλία που διοργανώνει η Αριάνα Γκράντε στον απόηχο της βομβιστικής επίθεσης στη Μάντεστερ Αρένα, δίνεται κανονικά στο Μάντσεστερ της Αγγλίας. (''Variety'')

;Πολιτική και εκλογές
*Στον απόηχο της χθεσινής τρομοκρατικής επίθεσης στο Λονδίνο, τα κόμματα διακόπτουν την προεκλογική τους εκστρατεία. Ωστόσο, οι γενικές εκλογές, που προγραμματίστηκαν για τις 8 Ιουνίου, θα διεξαχθούν κανονικά. (''The Independent'')
*Ο Σάιμον Μπούσιτιλ παραδέχεται την ήττα του στις γενικές εκλογές της Μάλτας από τους Εργατικούς του πρωθυπουργού Τζόζεφ Μούσκατ.(''Times of Malta'')
*Στις κάλπες συρρέουν οι ψηφοφόροι στην Καμπότζη για την εκλογή αντιπροσώπων στις κοινότητες της υπαίθρου και των αστικών περιοχών της χώρας. Συνολικά 94.595 υποψήφιοι διεκδικούν τις 11.572 έδρες των συμβουλίων. Η συμμετοχή στις εκλογές διαμορφώνεται στο 85,74% με μερικές αναφορές για παρατυπίες. Σύμφωνα με τα πρώτα αποτελέσματα, η αντιπολίτευση κέρδισε σημαντική νίκη έναντι του κυβερνώντος κόμματος του πρωθυπουργού Χουν Σεν. (Radio Free Asia) (Channel NewsAsia)  (Reuters)

## 5 Ιουνίου
;Επιθέσεις και πόλεμος
*Σε επίθεση ενόπλου απολυμένου εργάτη σε επιχείρηση του Ορλάντο στη Φλόριντα των ΗΠΑ, σκοτώνονται 5 άτομα και σώζονται άλλα 8. Ο δράστης αυτοκτονεί μετά την πράξη του. (CNN) (ABC News)
*Στην Αυστραλία στο προάστιο Μπράιτον της Μελβούρνης, ένοπλος σκοτώνει έναν άντρα και παίρνει όμηρο μία γυναίκα, προτού τον σκοτώσει η αστυνομία της Βικτόρια. Το ΙΚΙΛ αναλαμβάνει την ευθύνη, όμως η αστυνομία δεν συνδέει το περιστατικό με το Ισλαμικό Κράτος (Aus. Broadcasting Corp.), (''Herald Sun'')

;Δυστυχήματα και καταστροφές
*Οκτώ άτομα σκοτώνονται από έκρηξη σε εργοστάσιο πετροχημικών στη Σαντόνγκ της Κίνας. (Reuters)

;Διεθνείς σχέσεις
*Διπλωματική κρίση στο Κατάρ το 2017 
**Η Αίγυπτος, τα Ηνωμένα Αραβικά Εμιράτα, η Λιβύη, οι Μαλδίβες, το Μπαχρέιν, η Σαουδική Αραβία και η αναγνωρισμένη διεθνώς κυβέρνηση της Υεμένης διακόπτουν τις διπλωματικές σχέσεις με το Κατάρ, διατάζοντας την απέλαση των πολιτών του Κατάρ από τις χώρες τους και διακόπτοντας τις επίγειες, εναέριες και θαλάσσιες συνδέσεις. Για τις ενέργειες οι χώρες επικαλούνται την "εθνική ασφάλεια," "την επιρροή των ΜΜΕ" και την υποστήριξη του Κατάρ προς το Ιράν. (''The Guardian'') (AP)
**Το Ιράν, η Τουρκία και οι ΗΠΑ ζητούν από τις πλευρές να επιλύσουν ειρηνικά τις διαφορές τους. (Reuters)
*Το Μαυροβούνιο γίνεται επίσημα το 29ο μέλος του NATO σε τελετή στην Ουάσινγκτον. (Radio Free Europe/Radio Liberty)

;Επιστήμη και τεχνολογία
*Η Ινδία εκτοξεύει με επιτυχία τον τηλεπικοινωνιακό δορυφόρο GSAT-19 μέσω του βαρύτερου πυραύλου της Geosynchronous Satellite Launch Vehicle Mark III. (Times of India)
*Δορυφόροι του Δία
**Ανακοινώνεται η ανακάλυψη ενός ακόμη δορυφόρου του Δία με το όνομα S/2017 J 1 τρεις ημέρες μετά την ανακοίνωση του S/2016 J 1. (Minor Planet Center)
*Η Apple ανακοινώνει το iOS 11 στη διάρκεια του παγκοσμίου συνεδρίου προγραμματιστών (WWDC 2017). (Bloomberg) (9to5Mac)

## 6 Ιουνίου
;Πόλεμος και επιθέσεις
*Η υπό αμερικανική υποστήριξη Συριακές Δημοκρατικές Δυνάμεις εξαπολύουν μία επιχείρηση για την κατάληψη της Ράκα, που είναι ντε φάκτο πρωτεύουσα του ΙΚΙΛ. (Reuters)

;Οικονομία
*Διπλωματική κρίση στο Κατάρ
**Οι Φιλιππίνες διακόπτουν προσωρινά την αποστολή Φιλιππινέζων εργατών προς το Κατάρ. (BBC)

;Νόμος και έγκλημα
*Ένας άντρας που φώναζε "Αυτό είναι για τη Συρία", επιτίθεται με σφυρί εναντίον αστυνομικού κοντά στην Παναγία των Παρισίων. Ο δράστης τραυματίζεται από τα πυρά ενός άλλου αστυνομικού. Οι αρχές ξεκινούν έρευνα για υπόθεση τρομοκρατίας. (Reuters) (AP) (BBC)

;Πολιτική και εκλογές
*Ο αντιπρόεδρος της κυβέρνησης του Ουζμπεκιστάν Ρουστάμ Αζίμοφ απολύεται από τον πρόεδρο Σαβκάτ Μιρζιγιόγιεφ, και αντικαθίσταται από τον αναπληρωτή υπουργό Οικονομικών Τζαμσέντ Κουτσκάρεφ. (Reuters) (AKIpress news agency) (Reuters²)

## 7 Ιουνίου

;Πόλεμος και επιθέσεις
*Σε επίθεση ενόπλων στην Ισλαμική Συμβουλευτική Συνέλευση και στο Μαυσωλείο του Ρουχολάχ Χομεϊνί στην Τεχεράνη, πρωτεύουσα του Ιράν, σκοτώνονται 18 άμαχοι στο Κοινοβούλιο και ένας στο Μαυσωλείο. Την ευθύνη για την επίθεση αναλαμβάνει το ΙΚΙΛ. (Reuters via ''The Canberra Times'')  (AP) (''The Telegraph'')

;Καταστροφές και δυστυχήματα
*Στρατιωτικό αεροσκάφος με 120 επιβάτες συντρίβεται στη Θάλασσα Ανταμάν στα ανοικτά των ακτών της Μιανμάρ. (''The Independent'') (Metro UK)

;Επιστήμη και τεχνολογία
*Τα αρχαιότερα απολιθώματα του *[[Homo sapiens]]* ανακαλύπτονται στην Τζεμπέλ Ιρούντ του Μαρόκου και η ηλικία τους υπολογίζεται μεταξύ 300.000 και 350.000 ετών. Τα νεότερα απολιθώματα του *Homo sapiens* υπολογίστηκαν ότι είναι 200.000 ετών. (''Washington Post'')

## 8 Ιουνίου
;Πόλεμος και επιθέσεις
*Η Βόρεια Κορέα πραγματοποιεί αρκετές δοκιμές πυραύλων, οι οποίες πιστεύεται ότι είναι όπλα εναντίον των πλοίων. Οι δοκιμές έγιναν αμέσως μετά την παύση λειτουργίας του αντιπυραυλικού συστήματος THAAD από τη Νότια Κορέα. (''The New York Times'')
*Στη Σομαλία εξτρεμιστές της Αλ Σαμπάμπ καταλαμβάνουν μια στρατιωτική βάση στην Πούντλαντ. Στις επακόλουθες μάχες με τον σομαλικό στρατό σκοτώνονται τουλάχιστον 70 άτομα στην πλέον θανατηφόρα σύγκρουση στη χώρα (σύμφωνα με τις αρχές) εδώ και πολλά χρόνια.(Al Jazeera)

;Πολιτική και εκλογές
* Η Τερέζα Μέι κερδίζει τις πρόωρες εκλογές που προκηρύχθηκαν από την ίδια, προκειμένου να προκύψει μια κυβέρνηση η οποία θα αναλάβει τις διαπραγματεύσεις σχετικά με το Brexit, την έξοδο του Ηνωμένου Βασιλείου από την Ευρωπαϊκή Ένωση. Μετά την καταμέτρηση και των 650 εκλογικών περιφερειών του Ηνωμένου Βασιλείου, το τελικό αποτέλεσμα είναι : Συντηρητικοί 318 έδρες και Εργατικοί 262. Η Μέι διατηρεί την πρωθυπουργία αλλά δεν έχει πλήρη αυτοδυναμία. (newsbomb.gr)

## 9 Ιουνίου
;Πόλεμος και επιθέσεις
*Εμφύλιος πόλεμος στο Ιράκ
**Σε βομβιστική επίθεση αυτοκτονίας που εκδηλώνεται σε αγορά στη Μουσαγίμπ του Ιράκ σκοτώνονται 31 άνθρωποι και τραυματίζονται άλλοι 35. Το ΙΚΙΛ αναλαμβάνει την ευθύνη. (Reuters)

;Πολιτική και εκλογές
*Γενικές εκλογές στο Ηνωμένο Βασίλειο (2017)
**Σύμφωνα με τα αποτελέσματα των πρόωρων εκλογών, το Συντηρητικό Κόμμα αποτυγχάνει να διατηρήσει την αυτοδυναμία του, παρότι παραμένει το κόμμα με τις περισσότερες έδρες στη Βουλή.Η πρωθυπουργός Τερέζα Μέι ανακοινώνει ότι θα σχηματίσει κυβέρνηση μειοψηφίας σε συνεργασία με το βορειοϊρλανδικό Δημοκρατικό Ενωτικό Κόμμα. (BBC)
**Το αντιπολιτευόμενο Εργατικό Κόμμα με επικεφαλής τον Τζέρεμι Κόρμπιν, σημειώνει σημαντικά κέρδη, ενώ το Σκωτικό Εθνικό Κόμμα απώλεσε την κυριαρχία σε έδρες από Σκωτία. (''The Guardian'')
**Παραιτείται ο αρχηγός του Κόμματος Ανεξαρτησίας Πολ Νάταλ, το κόμμα του οποίου συγκέντρωσε ποσοστό μόλις 1,8%. (''The Independent'')
*Πολιτική της Ιαπωνίας
*Στην Ιαπωνία εγκρίνεται από την Εθνική Δίαιτα η νομοθεσία που επιτρέπει στον αυτοκράτορα Ακιχίτο να παραιτηθεί από το θρόνο του εντός της τριετίας. (AP/Reuters μέσω Aus. Broadcasting Corp.)

## 10 Ιουνίου
;Νόμος και έγκλημα
*Ένας άντρας 50 ετών ανοίγει πυρ κατά των περαστικών στο Κράτοβο της Ρωσίας, σκοτώνοντας 4 άτομα. (RT)
*Στο Κεμπέκ του Καναδά, η αστυνομία σκοτώνει με πυροβολισμούς έναν 19χρονο ύποπτο μετά τη σωρεία επιθέσεων με μαχαίρι, που άφησε 3 νεκρούς και 2 σοβαρά τραυματίες στο χωριό Ακουλίβικ. (CBC)

;Πολιτική και εκλογές
*Έπειτα από διαβουλεύσεις στο Μπέλφαστ, το Δημοκρατικό Ενωτικό Κόμμα (DUP) συμφωνεί να υποστηρίξει μια κυβέρνηση μειοψηφίας στο Ηνωμένο Βασίλειο με πρωθυπουργό την Τερέζα Μέι. (BBC)

;Αθλητισμός
*Στις αμερικανικές ιπποδρομίες, το Belmont Stakes για το 2017 κερδίζει ο ίππος Tapwrit. (AL.com)
*Στην αντισφαίριση, η Γελένα Οσταπένκο από τη Λετονία νικά τη Ρουμάνα Σιμόνα Χάλεπ με 4–6, 6–4, 6–3 στον τελικό του Γαλλικού Όπεν (Ρολάν Γκαρός) 2017 κατακτώντας το μονό γυναικών. Είναι ο πρώτος τίτλος του WTA Tour για τη Λετονία, το πρώτο πρόσωπο από τη χώρα αυτή που κατακτά τίτλο Γκραν Σλαμ.(''The Washington Post'') (ESPN)

## 11 Ιουνίου
;Τέχνες και πολιτισμός
*71α βραβεία Τόνι
**Η τελετή απονομής των βραβείων Τόνι λαμβάνει χώρα στη Νέα Υόρκη με το *[[Dear Evan Hansen]]* να αποσπά 6 βραβεία, συμπεριλαμβανομένου του βραβείου για το καλύτερο μιούζικαλ και το *Oslo* να κερδίζει το καλύτερο θεατρικό έργο. (''Daily Mirror'')

;Διεθνείς σχέσεις
*Η ΕΕ καταργεί επίσημα τη βίζα για τους ταξιδιώτες από την Ουκρανία. (Radio Free Europe/ Radio Liberty)

;Νόμος και έγκλημα
*Ο Σαΐφ αλ Ισλάμ Καντάφι, γιος του αποβιώσαντα Μουαμάρ Καντάφι, αποφυλακίζεται στο Ζιντάν έπειτα από αίτημα της κυβέρνησης που εδρεύει στην ανατολική Λιβύη. Ο Σαΐφ καταζητείται από το Διεθνές Δικαστήριο της Χάγης και είναι καταδικασμένος σε θάνατο από την κυβέρνηση που έχει έδρα την Τρίπολη. (Reuters)

;Πολιτική και εκλογές
*Βουλευτικές εκλογές στο Κόσοβο (2017)
**Οι ψηφοφόροι στο Κοσσυφοπέδιο προσέρχονται στις κάλπες για τις πρόωρες εκλογές προκειμένου να αντικαταστήσουν την κυβέρνηση του πρωθυπουργού Ισά Μουστάφα, ο οποίος ανατράπηκε τον περασμένο μήνα, με πρόταση δυσπιστίας. (Radio Free Europe/ Radio Liberty)
*Γαλλικές βουλευτικές εκλογές (2017)
**Στις κάλπες για τις βουλευτικές εκλογές επιστρέφουν οι Γάλλοι ψηφοφόροι για τη διεξαγωγή του πρώτου γύρου (577 έδρες), λίγες εβδομάδες μετά τις προεδρικές εκλογές. Ο συνασπισμός En Marche!, που συστάθηκε από τον νεοεκλεγέντα πρόεδρο Εμμανυέλ Μακρόν, θα αποκτήσει την πλειοψηφία των εδρών. (BBC), (''The Telegraph'')
*Δημοψήφισμα στο Πουέρτο Ρίκο (2017)
**Με τη συμμετοχή να διαμορφώνεται στο 23% των εγγεγραμμένων, το 97% των Πορτορικανών πολιτών υπερψηφίζει την πρόταση να γίνει το νησί τους πολιτεία των ΗΠΑ στο σχετικό δημοψήφισμα. (Reuters)

;Αθλητισμός
*Στο τένις, τον τίτλο του μονού των ανδρών στο Ρολάν Γκαρός για το 2017 κατακτά ο Ισπανός Ραφαέλ Ναδάλ επικρατώντας στον τελικό του Ελβετού Σταν Βαβρίνκα 6–2, 6–3, 6–1. Είναι η 10η νίκη για τον Ναδάλ στο Γαλλικό Όπεν. (''New York Times'')
*Στο χόκεϊ επί πάγου, οι Πίτσμπουργκ Πένγκουινς κατακτούν τους τελικούς του Stanley Cup για το 2017 επικρατώντας των Νάσβιλ Πριντέιτορς σε 6 αγώνες. Είναι η 5η συνολική νίκη για τους Πένγκουινς και ο δεύτερος συνεχόμενος τίτλος στο Stanley Cup. (Bleacher Report)
*Στο ελληνικό πρωτάθλημα μπάσκετ, ο Παναθηναϊκός κατακτά το πρωτάθλημα μέσα στο ΣΕΦ για 36η φορά στην ιστορία του, κάνοντας το 3-2 στη σειρά των τελικών.

## 12 Ιουνίου
;Καταστροφές
**Σεισμός μεγέθους 6,3 βαθμών της κλίμακας Ρίχτερ συνταράζει το Αιγαίο. Από τη δόνηση σκοτώνεται μία γυναίκα στη Λέσβο. Στο Πλωμάρι καταστρέφονται πολλές οικίες και ορισμένες καταρρέουν. (AP)

;Διεθνείς σχέσεις
*Ο Παναμάς διακόπτει τις διπλωματικές του σχέσεις με την Ταϊβάν και συνάπτει επίσημους δεσμούς με την Κίνα.
(Reuters)

;Πολιτική και εκλογές
*Στη διάρκεια συλλαλητηρίου κατά της διαφθοράς στη Μόσχα και στην Αγία Πετρούπολη και σε άλλες πόλεις, συλλαμβάνονται εκατοντάδες ατόμων, ανάμεσα στα οποία και ο αρχηγός της αντιπολίτευσης, Αλεξέι Ναβάλνι. (Reuters) (BBC) 
*Ο συνασπισμός με επικεφαλής το Δημοκρατικό Κόμμα Κοσσυφοπεδίου κερδίζει τις περισσότερες ψήφους στις χθεσινές βουλευτικές εκλογές στο Κοσσυφοπέδιο και πρόκειται να σχηματίσει κυβέρνηση με επικεφαλής τον Ραμούς Χαραντινάι. (''New York Times'')

;Αθλητισμός
*Τελικοί του NBA 2017
**Στην καλαθοσφαίριση, οι Γκόλντεν Στέιτ Γουόριορς νικούν τους Κλίβελαντ Καβαλίερς σε 5 αγώνες και κατακτούν τους τελικούς του NBA για το 2017 για δεύτερη φορά τα 3 τελευταία χρόνια. Ο Κέβιν Ντουράντ ανακηρύσσεται πολυτιμότερος παίκτης των τελικών. (NBC News)

## 13 Ιουνίου
;Καταστροφές
*Στο Μπανγκλαντές τουλάχιστον 134 άνθρωποι σκοτώνονται και δεκάδες άλλων αγνοούνται έπειτα από κατολισθήσεις που προκλήθηκαν από τις καταρρακτώδεις βροχές των τελευταίων ημερών στην ασιατική χώρα. (Al Jazeera) (BBC) (AFP μέσω the Star)

;Διεθνείς σχέσεις
*Έπειτα από την έκτιση ενός χρόνου σε φυλακή της Βόρειας Κορέας και τις σχετικές συνομιλίες με το υπουργείο Εξωτερικών των ΗΠΑ, η κυβέρνηση της Πιονγιάνγκ αποφυλακίζει τον Ότο Γουαρμπίερ, ο οποίος βρίσκεται σε κωματώδη κατάσταση. (BBC)
*Ένας Βορειοκορεάτης στρατιώτης παραβιάζει την αποστρατικοποιημένη ζώνη της Κορέας (DMZ) και αυτομολεί στη Νότια Κορέα, στην πρώτη τέτοια κίνηση από τον Σεπτέμβριο του 2016. (Yonhap)

## 14 Ιουνίου
;Πόλεμος και επιθέσεις
*Σε επίθεση αυτοκτονίας με παγιδευμένο όχημα κοντά σε ξενοδοχείο και σε πιτσαρία, σκοτώνονται τουλάχιστον 20 άτομα και πολλά άλλα συλλαμβάνονται ως όμηροι στην πρωτεύουσα Μογκαντίσου. Και οι 5 δράστες είναι νεκροί. (''Hindustan Times'') (Reuters)

;Καταστροφές και δυστυχήματα
*Πυρκαγιά στο Λονδίνο (2017)
**Από πυρκαγιά που ξεσπά τα ξημερώματα σε κτίριο 120 διαμερισμάτων και 24 ορόφων στα δυτικά του Λονδίνου, υπάρχουν τουλάχιστον 6 νεκροί και εκατοντάδες ατόμων αγνοούνται. (iefimerida.gr)

**Πολιτική και εκλογές**
*Καταψηφίζεται η πρόταση μομφής εναντίον της κυβέρνησης του Μαριάνο Ραχόι στην Ισπανία, που είχε κατατεθεί από το κόμμα Podemos. (in.gr)
*Στην Ιρλανδία Λίο Βαράντκαρ γίνεται ο πρώτος γκέι πρωθυπουργός (Taoiseach). (NPR)

;Δυστυχήματα
*Τουλάχιστον 6 άνθρωποι σκοτώνονται και 7 τραυματίζονται στη δυτική Γουατεμάλα. (AP μέσω Yahoo! News) 

;Διεθνείς σχέσεις
*Το Κοινοβούλιο της Αιγύπτου εγκρίνει την παραχώρηση δύο ακατοίκητων νησιών στην Ερυθρά Θάλασσα, της νήσου Τιράν και της νήσου Σαναφίρ προς τη Σαουδική Αραβία.(Reuters)

## 15 Ιουνίου
;Τέχνες και γράμματα
* Στον Ντέιβιντ Γκρόσμαν απονέμεται το Διεθνές βραβείο Man Booker για το μυθιστόρημά του *A Horse Walks Into a Bar*. (BBC)

;Πόλεμος και επιθέσεις
*Σε τρομοκρατική επίθεση με έκρηξη βόμβας και ανταλλαγή πυροβολισμών, που σημειώνεται σε σιιτικό τέμενος στην Καμπούλ του Αφγανιστάν, σκοτώνονται αρκετοί άνθρωποι.(BBC)

;Καταστροφές και δυστυχήματα
*Από έκρηξη που σημειώνεται στο νηπιαγωγείο στο Φενσιάν στην επαρχία Ζιανσού της Κίνας, σκοτώνονται 7 άτομα και τραυματίζονται 66 άτομα. (CNN)

;Νομοθεσία
*Η Εθνική Δίαιτα της Ιαπωνίας εγκρίνει έναν νέο αντιτρομοκρατικό νόμο. (''The Guardian''), (CNN) 
*Τίθεται σε ισχύ ο νέος νόμος της ΕΕ για την περιαγωγή. (BBC)

;Πολιτική και εκλογές
* Ο Σέρβος πρόεδρος Αλεξάνταρ Βούτσιτς διορίζει την Άνα Μπρνάμπιτς ως την επόμενη πρωθυπουργό της Σερβίας. Εάν εγκριθεί ο διορισμός, θα γίνει η πρώτη γυναίκα πρωθυπουργός της Σερβίας. (BBC)

;Αθλητισμός
*Τα μέλη του αμερικανικού Κογκρέσου λαμβάνουν μέρος στον ετήσιο αγώνα μπέιζμπολ του Κογκρέσου στο Νάσιοναλς Παρκ. Η ομάδα των Δημοκρατών κερδίζει την ομάδα των Ρεπουμπλικανών με 11–2, όμως δανείζει το τρόπαιο στους Ρεπουμπλικανούς ώσπου να αναρρώσει ο Ρεπουμπλικάνος Στιβ Σκάλιζ από τον τραυματισμό του έπειτα από τον πυροβολισμό του την προηγούμενη ημέρα. (Reuters) 

## 16 Ιουνίου
;Πόλεμος και επιθέσεις
*Σε δύο ταυτόχρονες επιθέσεις κοντά στην Πύλη της Δαμασκού στην Ιερουσαλήμ,μαχαιρώνεται θανάσιμα μία Ισραηλινή αστυνομικός. Οι 3 Παλαιστίνιοι δράστες σκοτώνονται από τα πυρά της αστυνομίας. Το ΙΚΙΛ αναλαμβάνει την ευθύνη, κάτι που αρνούνται οι ισραηλινές αρχές. (Reuters)

;Διεθνείς σχέσεις
*Ο Αμερικανός πρόεδρος Ντόναλντ Τραμπ ανακοινώνει την επιβολή νέων περιορισμών για ταξίδια και επιχειρήσεις με την Κούβα, ανατρέποντας την πολιτική του προκατόχου του, Μπαράκ Ομπάμα. (CNN)

## 17 Ιουνίου
**Καταστροφές**
* Λίγο πριν τις 15.00 τοπική ώρα Πορτογαλίας σημειώθηκε φωτιά σε δασική έκταση στην κοινότητα Πεδρόγαου Γκραντ, της περιοχής Λεϊρία. Τουλάχιστον 62 άτομα πέθαναν, 16 απανθρακώθηκαν μέσα στα αυτοκίνητά τους και 50 άτομα τραυματίστηκαν, πολλοί από αυτούς ήταν πυροσβέστες. Εξαιτίας αυτής της πυρκαγιάς, στην Πορτογαλία υπάρχουν πολύ υψηλές θερμοκρασίες που σε μερικές περιοχές αγγίζουν ακόμα και τους 40 βαθμούς Κελσίου. http://www.zougla.gr/kosmos/article/e8niki-tragodia-stin-portogalia
* Τέσσερα άτομα πεθαίνουν από καταρρακτώδεις βροχές και χιονοθύελλες στην κεντρική και νότια Χιλή και 3.000 είναι άστεγα. (Reuters)

;Επιθέσεις
* Σε ύποπτη τρομοκρατική επίθεση σε γυναικείο εμπορικό κέντρο στο Αντίνο της Μπογκοτά στην Κολομβία σκοτώνονται 3 γυναίκες και τραυματίζονται τουλάχιστον 11. (Reuters) (Colombia Reports)

;Πολιτική και εκλογές
*Πεθαίνει από έμφραγμα του μυοκαρδίου εν ενεργεία ο 67χρονος Πρόεδρος του Βανουάτου Μπόλντουϊν Λόνσντεϊλ. Ο πρόεδρος του Κοινοβουλίου, Έσμον Σάιμον αναλαμβάνει υπηρεσιακός πρόεδρος. (BBC) (Radio New Zealand)

## 18 Ιουνίου
**Τρομοκρατία**
* Στις 12.20 τα μεσάνυχτα τοπική ώρα Αγγλίας (ξημερώματα Δευτέρας) σημειώθηκε τρομοκρατική επίθεση κοντά σε τέμενος στο βόρειο Λονδίνο, στο πάρκο Φίνσμπουρι, όταν ένα βαν έπεσε πάνω σε ένα πλήθος ατόμων την ώρα που έβγαιναν από το τοπικό τζαμί έπειτα από προσευχή. Ο 48χρονος οδηγός του βαν είναι ο μοναδικός ύποπτος της επίθεσης και συνελήφθη. Υπάρχει ένας νεκρός και 11 τραυματίες. (zougla.gr)
*Ένοπλοι καταλαμβάνουν ένα δημοφιλές τουριστικό θέρετρο κοντά στην πρωτεύουσα του Μάλι, Μπαμακό. Τουλάχιστον 2 άτομα σκοτώνονται. Επί τόπου σπεύδουν στρατεύματα του Μάλι και γαλλικές αντιτρομοκρατικές δυνάμεις. (BBC)

;Πόλεμος 
*Στο Αφγανιστάν σε συντονισμένη βομβιστική επίθεση αυτοκτονίας στην πόλη Γκαρντέζ της επαρχίας Πάκτια σκοτώνονται δεκάδες ατόμων και πολλά τραυματίζονται. (Reuters via Aus. Broadcasting Corp.)

;Καταστροφές και δυστυχήματα
*Βρίσκονται από τα σωστικά συνεργεία τα πτώματα 7 Αμερικανών ναυτικών, οι οποίοι αγνοούνταν μετά τη χθεσινή σύγκρουση ανάμεσα στο USS ''Fitzgerald'' και στο MV ''ACX Crysta''l στα ανοικτά των ακτών της Γιοκοσούκα στην Ιαπωνία.
(AP, Reuters μέσω ''The Japan Times'')
* Σεισμός και τσουνάμι πλήττουν τη Γροιλανδία, με απολογισμό τουλάχιστον 4 νεκρούς. (CBC)

;Πολιτική και εκλογές
*Γαλλικές βουλευτικές εκλογές (2017)
**Στον δεύτερο γύρο των βουλευτικών εκλογών στη Γαλλία, το νεοσύστατο En Marche! μαζί με το Δημοκρατικό Κίνημα κερδίζει σαρωτική νίκη, ενώ ο δεξιός συνασπισμός υπό τους Ρεπουμπλικανούς παραμένει το δεύτερο μεγαλύτερο κόμμα παρότι έχασε πολλές έδρες.(''The Local''/AFP)
**Ο αριστερός συνασπισμός υπό το Σοσιαλιστικό Κόμμα χάνει την πλειοψηφία των εδρών και ο πρώτος γραμματέας του, Ζαν Κριστόφ Καμπαντελίς, παραιτείται.(Reuters)

;Αθλητισμός
*Στο Παγκόσμιο Πρωτάθλημα Αντοχής της FIA η Porsche κατακτά το Ράλι 24 ωρών του Λε Μαν για το 2017 στην 3η συνεχή νίκη της εν λόγω ομάδας στο ράλι.  (Le Mans)
*Στο γκολφ, ο Αμερικανός Μπρους Κόπκα κατακτά για πρώτη φορά το Αμερικανικό Όπεν για το 2017. (ABC News)
*Η Νταϊάνα Τοράζι των Phoenix Mercury γίνεται η πρώτη σε πόντους στα χρονικά του WNBA, καταρρίπτοντας το σχετικό ρεκόρ της Τίνα Τόμσον (7.488 πόντοι) στην ήττα με 90–59 των Μέρκιουρι από τις Λος Άντζελες Σπαρκς. (ESPN)
*Στο κρίκετ το Πακιστάν κερδίζει τον τελικό του ICC Champions Trophy επικρατώντας της Ινδίας με 180 ρόνια. (ESPN)

## 19 Ιουνίου
;Τρομοκρατία
*Εμβολίζεται περιπολικό της αστυνομίας από ένα όχημα που μεταφέρει πυρομαχικά και δοχεία βενζίνης στα Ηλύσια Πεδία στο Παρίσι. Στη συνέχεια το όχημα τυλίγεται στις φλόγες. Ο οδηγός του αυτοκινήτου, που βρισκόταν στον κατάλογο των ατόμων που βρίσκονταν υπό παρακολούθηση των αρχών για λόγους ασφαλείας, σκοτώνεται από πυρά. (CNN)

;Διεθνείς σχέσεις
* Στις Βρυξέλλες αρχίζουν οι διαπραγματεύσεις για το Brexit. (''The Guardian'')
*Πεθαίνει ο Αμερικανός φοιτητής Ότο Γουάρμπιερ, ο οποίος επέστρεψε σε κωματώδη κατάσταση την περασμένη εβδομάδα στις Ηνωμένες Πολιτείες έχοντας εκτίσει 17 μήνες σε βορειοκορεατικές φυλακές. Η οικογένειά του κατηγόρησε την κυβέρνηση της Βόρειας Κορέας για βασανιστήρια. (AP μέσω Aus. Broadcasting Corp.)

## 20 Ιουνίου
;Πόλεμος και επιθέσεις
*Στις Βρυξέλλες πυροβολείται ένας άντρας στον Κεντρικό Σταθμό της πόλης εν μέσω πληροφοριών για απόπειρα βομβιστικής επίθεσης. (BBC)

;Ανθρώπινα δικαιώματα
*Δικαιώματα ΛΟΑΤ στη Ρωσία
*Το Ευρωπαϊκό Δικαστήριο Ανθρωπίνων Δικαιωμάτων αποφαίνεται ότι ο νόμος που αφορά την προπαγάνδα για την ομοφυλοφιλία ενθαρρύνει την ομοφοβία, επαναφέρει την προκατάληψη και παραβιάζει το δικαίωμα ελευθερίας του λόγου. (''The Independent'')

## 21 Ιουνίου
;Πόλεμος και επιθέσεις
*Οι τζιχαντιστές του ΙΚΙΛ ανατινάζουν το Μέγα Τζαμί του Αλ Νουρί στη Μοσούλη του Ιράκ. (BBC)

;Τέχνες και γράμματα
*Ο συγγραφέας Χοσέ Εδουάρδο Αγουαλούσα κερδίζει το Διεθνές Λογοτεχνικό Βραβείο Dublin για το βιβλίο του *A General Theory of Oblivion*. (''The Irish Times'')

;Πολιτική και εκλογές
*Με βασιλικό διάταγμα ο βασιλιάς Σαλμάν της Σαουδικής Αραβίας διορίζει τον γιο του Μοχάμαντ μπιν Σαλμάν Αλ Σαούντ ως πρίγκιπα-διάδοχο του θρόνου, αφαιρώντας τον σχετικό τίτλο από τον ανεψιό του, Μουχάμαντ μπιν Ναγιέφ. (''The Guardian'')
*Έπειτα από μικρή σε διάρκεια πολιτική κρίση, που ξεκίνησε όταν το κυβερνών PSD απέσυρε την υποστήριξή του, το Κοινοβούλιο της Ρουμανίας εγκρίνει πρόταση μομφής εναντίον της κυβέρνησης με επικεφαλής τον άλλοτε ηγέτη του PSD Σορίν Γκριντεάνου. (AP)
*Στη Γαλλία παραιτείται ο υπουργός Δικαιοσύνης Φρανσουά Μπαϊρού, εν μέσω διενέργειας έρευνας για εμπλοκή του σε σκάνδαλο παράνομης απασχόλησης εργαζομένων στο κοινοβούλιο. (BBC)

;Επιστήμη και τεχνολογία
*Εγκρίνεται από την Ευρωπαϊκή Διαστημική Υπηρεσία (ESA) το διαστημικό παρατηρητήριο PLATO, με αποστολή να αναζητήσει εξωπλανήτες που μοιάζουν με τη Γη. (Sky News)

## 22 Ιουνίου
;Πόλεμος και επιθέσεις
*Στο Αφγανιστάν, από έκρηξη παγιδευμένου οχήματος με εκρηκτικά έξω από υποκατάστημα της Νέας Τράπεζας της Καμπούλ στη Λασκάργκαχ της επαρχίας Χελμάντ, σκοτώνονται τουλάχιστον 20 άτομα. Οι Ταλιμπάν αναλαμβάνουν την ευθύνη. (CNN)

;Καταστροφές και δυστυχήματα
*Σεισμική δόνηση μεγέθους 6,8 βαθμών της κλίμακας Ρίχτερ πλήττει τις ακτές του Πουέρο Σαν Χοσέ στη Γουατεμάλα. (CNN)

;Διεθνείς σχέσεις
*Σε ψηφοφορία που διεξάγεται στη Γενική Συνέλευση των Ηνωμένων Εθνών, 94 χώρες υποστηρίζουν την απόφαση του Μαυρίκιου να επιζητήσει τη συμβουλευτική γνώμη από το Διεθνές Δικαστήριο της Χάγης αναφορικά με το νομικό καθεστώς του συμπλέγματος των νήσων Τσάγκος. (''The Guardian'')

## 23 Ιουνίου
;Πόλεμος και επιθέσεις
*Επιθέσεις στο Πακιστάν:
**Σειρά εκρήξεων σημειώνεται σε αγορά του Παρατσινάρ στο Πακιστάν, με αποτέλεσμα να σκοτωθούν το λιγότερο 37 άτομα και να τραυματιστούν 150 και πλέον. (Radio Free Europe/Radio Liberty) (Al Jazeera)
**Σε βομβιστική επίθεση αυτοκτονίας με στόχο αστυνομικό φυλάκιο στην πόλη Κουέτα σκοτώνονται 13 άτομα. (Al Jazeera)

;Δυστυχήματα και καταστροφές
*Πέντε άτομα πεθαίνουν από ηλεκτροπληξία σε υδάτινο πάρκο στο Ακγιαζί της Τουρκίας. (BBC)

;Πολιτική και εκλογές
*Η Κεντρική Εκλογική Επιτροπή απαγορεύει επίσημα στον ηγέτη της ρωσικής αντιπολίτευσης Αλεξέι Ναβάλνι να είναι υποψήφιος στις προεδρικές εκλογές της επόμενης χρονιάς. (BBC)

;Επιστήμη και τεχνολογία
*Εκτοξεύεται από το SpaceX ο πρώτος βουλγαρικός τηλεπικοινωνιακός δορυφόρος, ο BulgariaSat-1.  (''Orlando Sentinel'')
* Η Τουρκία αποφασίζει να σταματήσει τη διδασκαλία της θεωρίας της εξέλιξης στα πανεπιστήμια, θεωρώντας την αμφιλεγόμενη και πολύ σύνθετη για να την κατανοήσουν οι φοιτητές και φοιτήτριες. (Reuters)

## 24 Ιουνίου
;Πόλεμος και επιθέσεις
*Το Ισραήλ και η Συρία ανταλλάσσουν πυρά στα διαφιλονικούμενα Υψίπεδα του Γκολάν, με το Ισραήλ να καταστρέφει αρκετούς στόχους, συμπεριλαμβανομένων και δύο συριακών αρμάτων. Παρότι σκοτώθηκαν άτομα στο έδαφος της Συρίας, ο αριθμός των νεκρών και τραυματιών μεταξύ των συριακών δυνάμεων είναι άγνωστος. Δεν τραυματίστηκε κανένας Ισραηλινός στρατιώτης.(CNN)

;Δυστυχήματα και καταστροφές
*Από κατολίσθηση που συνέβη νωρίς το πρωί θάβονται 40 οικίες, σκοτώνονται 15 άνθρωποι και αγνοούνται άλλοι 114 στην περιφέρεια Άμπα της επαρχίας Σιτσουάν στην Κίνα. (CNN)

;Υγεία
*Ο αριθμός των κρουσμάτων χολέρας στην Υεμένη υπερβαίνει τα 200.000 με περισσότερους από 1.300 θανάτους ως σήμερα. Σύμφωνα με υπολογισμούς, τα νέα κρούσματα είναι 5.000 ημερησίως. (BBC)

;Νόμος και έγκλημα
*Στο Ηνωμένο Βασίλειο διερευνάται από την αστυνομία μία κυβερνοεπίθεση στο Κοινοβούλιο, έπειτα από μία απόπειρα χάκερ να αποκτήσουν παράνομα πρόσβαση σε λογαριασμούς και ηλεκτρονικά μηνύματα από πολιτικούς. (BBC)

;Πολιτική και εκλογές
*Γενικές εκλογές στην Παπούα Νέα Γουινέα (2017)
**Οι κάλπες ανοίγουν στην Παπούα Νέα Γουινέα και θα παραμείνουν ανοικτές για δύο εβδομάδες, στο πλαίσιο της εκλογής για την ανάδειξη των 111 μελών του Εθνικό Κοινοβούλιο. Ο κυβερνών συνασπισμός υπό το Εθνικό Κογκρέσο του Λαού του πρωθυπουργού Πίτερ Ο'Νιλ θεωρείται πιθανό να διατηρηθεί στην εξουσία, παρά την αβεβαιότητα που συνεπάγεται η έλλειψη δημοσκοπήσεων.  (AAP μέσω news.com.au) 

## 25 Ιουνίου
;Καταστροφές και δυστυχήματα
*Περισσότερα από 150 άτομα πεθαίνουν και δεκάδες άλλων τραυματίζονται, πολλά από τα οποία σοβαρά, από την ανατροπή ενός βυτιοφόρου πετρελαίου και την ανάφλεξή του ενώ ο κόσμος συνέρρεε γύρω από αυτό για να συγκεντρώσει το πετρέλαιο που είχε χυθεί από το όχημα. Το δυστύχημα συνέβη στο Μπαχαβαλπούρ του ανατολικού Πακιστάν. (BBC), (AP) (CNN) (India Times)
*Από τη βύθιση πολυώροφου τουριστικού σκάφους σε δεξαμενή στη βορειοδυτική Κολομβία (κοντά στην πόλη Μεντεγίν) σκοτώνονται τουλάχιστον 9 άτομα και περί τα 30 άλλα αγνοούνται. Το σκάφος μετέφερε γύρω στους 170 ανθρώπους. (''The Guardian'')  (''The Washington Post'')

;Πολιτική και εκλογές
*Αλβανικές βουλευτικές εκλογές (2017)
**Στις κάλπες για τις βουλευτικές εκλογές προσέρχονται οι ψηφοφόροι στην Αλβανία, με αμφότερα το Σοσιαλιστικό Κόμμα της Αλβανίας και το Δημοκρατικό Κόμμα να διεκδικούν την αυτοδυναμία στο κοινοβούλιο. Η ψηφοφορία παρατείνεται κατά μία ώρα εξαιτίας των εορτασμών για τη γιορτή των Μουσουλμάνων Eid al-Fitr και εξαιτίας των υψηλών θερμοκρασιών, που αγγίζουν τους 39°C (102°F). (Radio Free Europe/Radio Liberty) (ABC News)

;Αθλητισμός
*EuroBasket γυναικών
**Στην καλαθοσφαίριση οι ΗΠΑ νικούν τη Γαλλία με 71–55 στον τελικό κατακτώντας το Ευρωμπάσκετ γυναικών για το 2017. (USA Today)

## 26 Ιουνίου
;Πόλεμος και επιθέσεις
*Τα Ηνωμένα Έθνη επιβεβαιώνουν ότι οι αντάρτες FARC ολοκλήρωσαν τη διαδικασία αφοπλισμού τους, με τους πρώην αντάρτες να μεταβαίνουν στην πολιτική ζωή και την ομάδα τους να μεταμορφώνεται σε πολιτικό κόμμα.(Al Jazeera)

;Νόμος και έγκλημα
* Στην Κίνα, ο βραβευμένος με Νόμπελ Ειρήνης Λιού Σιαομπό αποφυλακίζεται για λόγους υγείας, έχοντας διαγνωστεί με καρκίνο του ήπατος στο τελευταίο στάδιο. (''The Guardian'')

;Πολιτική και εκλογές
*Ο πρόεδρος των Φιλιππίνων Ροντρίγο Ντουτέρτε έχει να κάνει δημόσια εμφάνιση εδώ και πολύ καιρό, με αποτέλεσμα να επαναληφθεί η φημολογία για την υγεία του. Στην πιο πρόσφατη απουσία από δημόσιες εμφανίσεις, δεν παρέστη στους εορτασμούς για την Ημέρα της Ανεξαρτησίας, νωρίτερα τον Ιούνιο. Κυβερνητικές πηγές απορρίπτουν ότι υφίσταται οποιοδήποτε θέμα υγείας. (''Rappler'')
*Μογγολικές προεδρικές εκλογές (2017)
**Στις κάλπες προσέρχονται οι ψηφοφόροι στη Μογγολία για τις προεδρικές εκλογές. Ο Μπατούλγκα Χάλτμα από το κεντροδεξιό Δημοκρατικό Κόμμα κερδίζει τις περισσότερες ψήφους, όμως αποτυγχάνει να κερδίσει την απόλυτη πλειοψηφία, καθιστώντας απαραίτητη τη διεξαγωγή και δεύτερου γύρου. (Reuters)

;Αθλητισμός
*Στην ιστιοπλοΐα το America's Cup κατακτά η ομάδα της Νέας Ζηλανδίας Emirates Team New Zealand επικρατώντας με 7–1 της αμερικανικής Oracle Team USA. (TVNZ)

## 27 Ιουνίου
;Πόλεμος και επιθέσεις
*Δολοφονείται στο Κίεβο ο επικεφαλής της μονάδας ειδικών δυνάμεων της Ουκρανίας, Μαξίμ Σαποβάλ, με παγιδευμένο αυτοκίνητο. (BBC) (''The Guardian'')
*Διαδηλώσεις στη Βενεζουέλα
**Ένοπλες ομάδες πολιτών επιτίθενται στο κτήριο της Εθνοσυνέλευσης, έπειτα από σύγκρουση ανάμεσα στους βουλευτές και στην Εθνοφρουρά (GNB), με αποτέλεσμα να τραυματιστούν αρκετοί βουλευτές και δημοσιογράφοι. Ο βουλευτής της αντιπολίτευσης και πρόεδρος της εθνοσυνέλευσης Χούλιο Μπόρχες κατηγορεί τον πρόεδρο Νικολάς Μαδούρο για την επίθεση. (''Firstpost'')
***Ελικόπτερο της αστυνομίας σφυροκοπεί το Ανώτατο Δικαστήριο και το υπουργείο Εσωτερικών, σε μία επίθεση την οποία ο πρόεδρος της Βενεζουέλας Μαδούρο αποκαλεί "τρομοκρατική επίθεση από άτομα που επιζητούν πραξικόπημα". Δεν υπάρχουν αναφορές για τραυματίες. (Reuters)

;Επιστήμη και τεχνολογία
*Η ανώνυμη εταιρεία Facebook ανακοινώνει ότι η υπηρεσία κοινωνικού δικτύου έχει σήμερα 2 δις ενεργούς χρήστες, που αντιστοιχεί σε περισσότερο από το ένα τέταρτο του παγκόσμιου πληθυσμού. (Reuters)

## 28 Ιουνίου

;Καταστροφές και δυστυχήματα
*Απαγγέλλονται κατηγορίες, μεταξύ των οποίων και για αμέλεια, εναντίον 6 ατόμων έπειτα από την τραγωδία του Χίλσμπορο το 1989. (BBC)

;Διεθνείς σχέσεις
*Η Κίνα σταματά να πωλεί πετρέλαιο προς τη Βόρεια Κορέα. (''International Business Times'')

;Πολιτική και εκλογές
*Διεξάγεται ο δεύτερος γύρος των τοπικών εκλογών στο Νεπάλ, σε ένα σημαντικό βήμα για τη μετάβαση από τη μοναρχία στη δημοκρατική κυβέρνηση. Ο πρώτος γύρος διενεργήθηκε στις 14 Μαΐου και ο τελικός γύρος είναι προγραμματισμένος για τις 18 Σεπτεμβρίου έπειτα από την περίοδο των μουσώνων. Αργότερα τον ίδιο χρόνο διεξάγονται βουλευτικές εκλογές. (Reuters)

## 29 Ιουνίου
;Πόλεμος και επιθέσεις 
*Ένας άντρας αποπειράται να παρασύρει με το όχημά του αρκετούς περαστικούς έξω από τζαμί στην πόλη Κρετέιλ της Γαλλίας.(BBC)
*Μάχη της Μοσούλης
**Ο Ιρακινός πρωθυπουργός Χαϊντέρ αλ Αμπαντί κηρύσσει τον τερματισμό του αυτοανακηρυχθέντος χαλιφάτου του ΙΚΙΛ στη Μοσούλη, έπειτα από την κατάληψη του Μεγάλου Τεμένους του Αλ Νουρί. (NBC News) (Xinhua News Agency)

;Δυστυχήματα
*Τουλάχιστον 12 άτομα σκοτώνονται και άλλα 2 τραυματίζονται έπειτα από την πτώση τελεφερίκ σε χαράδρα στο Τσάρα Πανί του Γκαλιάτ, στο Πακιστάν. (Pakistan Point News)

;Διεθνείς σχέσεις
*Η Αυστραλία και οι ΗΠΑ αρχίζουν τη διετήσια κοινή στρατιωτική τους άσκηση που θα διαρκέσει έναν μήνα, με τη συμμετοχή 33.000 Αμερικανών και αυστραλιανών στρατευμάτων σε αμφίβια πολεμικά πλοία. Είναι η μεγαλύτερη τέτοια άσκηση στα χρονικά. (Reuters)

;Πολιτική και εκλογές
* Η Βουλή των Κοινοτήτων της Τσεχίας εγκρίνει την αναθεώρηση του συντάγματος, δίνοντας στους πολίτες το δικαίωμα να αποκτούν, να έχουν στην κατοχή τους και να μεταφέρουν πυροβόλα όπλα για λόγους ασφαλείας. Η πρόταση αναμένεται να εγκριθεί και από τη Γερουσία. (BBC)

;Επιστήμη και τεχνολογία
**Ο Ινδικός Οργανισμός Διαστημικής Έρευνας (ISRO) εκτοξεύει τον τηλεπικοινωνιακό δορυφόρο GSAT-17 από τη Γαλλική Γουιάνα. (''The Indian Express'')

## 30 Ιουνίου
;Πόλεμος και επιθέσεις
*Οι λιβανικές ένοπλες δυνάμεις δέχονται επίθεση από 5 βομβιστές καμικάζι και άλλους εξτρεμιστές στη διάρκεια επιδρομής σε στρατόπεδα προσφύγων από τη Συρία στο Αρσάλ κοντά στα σύνορα Συρίας-Λιβάνου. Σύμφωνα με ανακοίνωση του στρατού, ένα κορίτσι σκοτώθηκε σε μία από τις βομβιστικές επιθέσεις αυτοκτονίας, επτά στρατιώτες τραυματίστηκαν και 350 άτομα, συμπεριλαμβανομένων και αρκετών τζιχαντιστών του ΙΚΙΛ, τέθηκαν υπό κράτηση στη διάρκεια της εφόδου. (Reuters) (AP μέσω ABC News)

;Νόμος και έγκλημα
*Εγκρίνονται από το Κοινοβούλιο της Γερμανίας οι γάμοι μεταξύ ατόμων του ιδίου φύλου στη Γερμανία, με 393 ψήφους υπέρ έναντι 226 κατά. Η καγκελάριος Άνγκελα Μέρκελ καταψήφισε την πρόταση. (''The Guardian'')
*Σε επίθεση ενός γιατρού που φέρεται να εργαζόταν παλιότερα στο Νοσοκομειακό Κέντρο Μπρονξ-Λιβάνου, σκοτώνεται ένας άνθρωπος και άλλοι 5 τραυματίζονται στην Πόλη της Νέας Υόρκης. (NBC New York) (''New York Daily News'')

;Επιστήμη και τεχνολογία
*Καταγράφεται θερμοκρασία 53,7°C (128,7°F) στη διάρκεια του καύσωνα στο Αχβάζ της επαρχίας Κουζεστάν στο Ιράν, καταρρίπτοντας το προηγούμενο ρεκόρ για την υψηλότερη θερμοκρασία στο Ιράν. (''The Washington Post'')

;Αθλητισμός
*Στο ποδόσφαιρο, η Γερμανία νικά την Ισπανία με 1–0 στον τελικό κατακτώντας το Ευρωπαϊκό πρωτάθλημα Κ21 (ελπίδων). (BBC)

06